59. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 340/64 της 17 Μαρτ./15 Απρ. 1981 (ΦΕΚ Β΄ 221) Περί καθορισμού των περιστάσεων που δικαιολογούν την ανάλωση στο εσωτερικό παραγώγων προϊόντων, ενδιαμέσων προϊόντων και εμπορευμάτων, καθώς και υλικών συσκευασίας. Έχοντας υπόψη: 1.Τις διατάξεις του άρθρ. 24 του νόμου «περί προσαρμογής της Τελωνειακής και Δασμολογικής νομοθεσίας προς το δίκαιον των Ευρωπαϊκών Κοινοτήτων». 2.Την αριθ. Δ. 2652/66/20.5.80 απόφαση του Πρωθυπουργού και του Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Άρθρ.1.-Οι περιστάσεις που δικαιολογούν τον τελωνισμό για την θέση σε ανάλωση στο εσωτερικό-εμπορευμάτων τα οποία εισάγονται με το καθεστώς της τελειοποιήσεως για επανεξαγωγή, ενδιαμέσων προϊόντων και παραγώγων προϊόντων που παράγονται από τα εμπορεύματα αυτά, καθώς και έτοιμων υλικών συσκευασίας που εισάγονται, βάσει του ανωτέρω καθεστώτος, προσωρινά προς πλήρωσή τους με εγχώρια ή παράγωγα προϊόντα και επανεξαγωγή, -καθορίζονται ως κατωτέρω: α)Η ακύρωση παραγγελίας. β)Η έκτακτη διακύμανση των τιμών των παραγώγων προϊόντων στη διεθνή αγορά, εφ’ όσον καθιστά δυσχερή την εξαγωγή τους. γ)Η παραγωγή, παραγώγων προϊόντων που δεν ανταποκρίνονται στις απαιτήσεις της συγκεκριμένης παραγγελίας. δ)Η υπέρμετρη αποθεματοποίηση συνεπεία του περιορισμού της ζητήσεως στη διεθνή αγορά. (Μετά τη σελ. 202,16(α) Σελ. 202,17 Τεύχος Ζ13-Σελ. 81 - 344 Τελωνειακός Κώδικας 30.Β.α.57-59 ε)Η ματαίωση της επανεξαγωγής λόγω ανωτέρας βίας (πολεμικά γεγονότα κ.λπ.), ή απαγορεύσεις επανεξαγωγής των παραγώγων προϊόντων. Άρθρ.2.-1.Οι ενδιαφερόμενοι βιομήχανοι-βιοτέχνες υποχρεούνται να προσκομίζουν στην αρμόδια αρχή τα κατά περίπτωση επίσημα στοιχεία αποδείξεως της συνδρομής μιας ή περισσοτέρων περιστάσεων του προηγουμένου άρθρου που δικαιολογούν την ανάλωση. 2.Τα αποδεικτικά στοιχεία τα οποία πρέπει να προσκομίζονται είναι κυρίως τα εξής: α)Αλληλογραφία με τον οίκο του εξωτερικού από την οποία θα προκύπτει ότι η σύμβαση προμηθείας ακυρώθηκε εν όλω ή εν μέρει. β)Αλληλογραφία με τους οίκους του εξωτερικού από την οποία θα προκύπτει ότι συνεπεία της εκτάκτου διακυμάνσεως των τιμών των παραγώγων προϊόντων καθίσταται δυσχερής η εξαγωγή τους χωρίς απρόβλεπτες δυσμενείς οικονομικές συνέπειες για τον δικαιούχο. γ)Αλληλογραφία με τον παραγγελέα οίκο του εξωτερικού από την οποία θα προκύπτει η άρνηση παραλαβής των παραγώγων προϊόντων γιατί δεν πληρούν τους όρους της συγκεκριμένης παραγγελίας. δ)Αλληλογραφία με οίκους του εξωτερικού από την οποία θα προκύπτει ότι υπάρχει απροθυμία προμηθείας των παραγώγων προϊόντων λόγω του περιορισμού της ζητήσεώς τους. Άρθρ.3.-Η αρμόδια αρχή επιτρέπει τον τελωνισμό, για την θέση σε ανάλωση στο εσωτερικό των εμπορευμάτων, ενδιαμέσων και παραγώγων προϊόντων καθώς και των υλικών συσκευασίας, εφόσον από τα προσαγόμενα δικαιολογητικά αποδεικνύεται η ύπαρξη μιας ή περισσοτέρων των ως ανωτέρω περιστάσεων. Άρθρ.4.-Η απόφαση αυτή, της οποίας η ισχύς αρχίζει από 1.1.1981, να δημοσιευθεί στην Εφημερίδα της Κυβερνήσεως. 